**Spitalul Municipal “Sf. Ierarh Dr. Luca” Oneşti**

Nr.\_\_\_\_\_\_\_\_\_\_\_\_\_\_\_\_\_\_\_

 Avizat,

 Colegiul Medicilor Stomatologi Bacău

 **Anunţ concurs**

**Spitalul Municipal “Sf. Ierarh Dr. Luca” Onesti** -judeţul Bacău

 ***scoate la concurs***

În conformitate cu prevederile Ordinului nr. 166/26.01.2023 coroborat cu Hotărârea nr. 1336/28.10.2022:

* 1 post de medic cu normă întreagă, perioadă nedeterminată - specialitatea stomatologie/medicină dentară – Cabinet Medicină Dentară.

**La concurs pot participa medici cu drept de liberă practică, în specialitatea stomatologie/medicină dentară.**

**Poate ocupa un post vacant sau temporar vacant** persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 şi alin. (1) (2) din Ordonanţa de urgenţă a Guvernului nr. 57/2019 privind Codul administrativ cu modificările şi completările ulterioare:

**a)** are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

**b)** cunoaşte limba română, scris şi vorbit;

**c)** are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

**d)** are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

**e)** îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

**f)** nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

**g)** nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

**h)** nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**Dosarul de înscriere** la concurs va cuprinde următoarele documente:

a) formular de înscriere la concurs în care se menţionează postul pentru care doreşte să candideze (conform Anexa 2 din HG 1336/2022, ataşată prezentului anunţ);

b) copia diplomei de licenţă şi a certificatului de medic specialist/primar, conform cerinţelor postului;

c) copia certificatului de membru al organizaţiei profesionale cu viza pe anul în curs;

d) dovada/înscrisul din care să rezulte că nu i-a fost aplicată una dintre sancţiunile prevăzute la art. 455 alin (1) lit. e) sau f), la art. 541 alin (1) lit. d) ori e), respectiv art. 628 alin (1) lit d) sau e) din Legea 95/2006 privind reforma în domeniul sănătăţii, republicată, cu modificările şi completările ulterioare;

e) acte doveditoare pentru calcularea punctajului prevăzut în Anexa 3 a Ordinului menţionat;

f) certificat de cazier judiciar, sau extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

i) copia actului de identitate sau orice alt document care atestă identitatea, potrivit legii, aflate în termen de valabilitate;

j) copia certificatului de căsătorie sau a altui document prin care s-a realizat schimbarea de nume, după caz;

k) curriculum vitae, model comun European;

l) chitanţa de plată a taxei de concurs; taxa de concurs este în valoare de 150 lei şi se achită la sediul spitalului la compartimentul financiar-contabil;

m) copia Carnetului de Munca sau adeverinţe/raport per salariat - revisal din care să reiasă vechimea în muncă şi în specialitate;

Documentele prevăzute la lit. d) şi f) sunt valabile 3 luni şi se depun la dosar în termen de valabilitate.

**Tematica de concurs** este cea pentru examenul de medic specialist în specialitatea stomatologie/medicină dentară afişată pe site-ul Ministerului Sănătăţii.

**Înscrierile la concurs** se fac la sediul Spitalulului Municipal “Sf Ierarh Dr. Luca” Oneşti, în termen de 10 zile lucratoare de la publicarea acestui anunț (respectiv **până la data de 02.04.2024, ora 12:00**), simultan pe site-ul Ministerului Sănătății – concursuri@ms.ro, pe site-ul spitalului, www.spitalonesti.ro şi pe portalul posturi@gov.ro.

**Concursul se organizează în maximum 30 de zile lucratoare de la data publicării anunţului, respectiv până la data de 30.04.2024; calendarul de concurs va fi publicat ulterior, în perioada 03.04.2024-30.04.2024, pe site-ul spitalului şi la sediu.**

**Dosarele de înscriere** se depun la Serv. Resurse Umane-Birou Personal - Cam. 18. Relații suplimentare se obțin la sediul Spitalului Municipal ‘’Sf. Ierarh dr. Luca” Oneşti, strada Perchiului nr.1, telefon 0234/323111, interior 144.

Manager, Şef Serv. R.U.N.O.S.,

Ec. Nicolcea Gelu Titel Ec. Lupaş Laura

**ANEXA NR. 2**

 Formular de înscriere

Autoritatea sau instituţia publică: **SPITALUL MUNICIPAL “SF. IERARH DR. LUCA” ONEŞTI**

**Funcţia solicitată**: medic – specialitatea stomatologie/medicina dentara

**Data organizării concursului**: proba scrisă va fi sustinuta in data de \_\_\_\_\_\_\_\_\_ şi proba clinică/practică va fi sustinută in data de \_\_\_\_\_\_\_\_\_\_\_\_;

**Numele şi prenumele candidatului**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Datele de contact ale candidatului** (Se utilizează pentru comunicarea cu privire la concurs.):

Adresa:

E-mail:

Telefon:

Persoane de contact pentru recomandari:

NUMELE PRENUMELE:

INSTITUŢIA:

FUNCŢIA:

NR.TEL.:

Anexez prezentei cereri dosarul cu actele solicitate.

Menţionez că am luat cunostinţa de condiţiile de desfăşurare a concursului.

Cunoscând prevederile art. 4 pet. 2 şi 11 si art. 6 alin. (1) lit. a) din Regulamentul (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), în ceea ce priveşte consimţământul cu privire la prelucrarea datelor cu caracter personal declar următoarele:

Îmi exprim consimţământul [ \_\_\_\_ ]

Nu îmi exprim consimţământul [ \_\_\_\_ ] cu privire la transmiterea informaţiilor şi documentelor, inclusiv date cu caracter personal necesare îndeplinirii atribuţiilor membrilor comisiei de concurs, membrilor comisiei de soluţionare a contestaţiilor şi ale secretarului, în format electronic.

Declar pe propria răspundere ca în perioada lucrată nu mi s-a aplicat nicio sancţiune disciplinară/mi s-a aplicat sancţiunea disciplinară \_\_\_\_\_\_\_\_\_\_\_

Declar pe propria răspundere, cunoscând prevederile art. 326 din Codul penal cu privire la falsul în declaraţii, că datele furnizate în acest formular sunt adevărate.

Data:\_\_\_\_\_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_